Сярод докшыцкіх аматараў шахмат значацца як прадстаўнікі старэйшага пакалення Уладзімір Дудзін, Генадзій Шымановіч, Валерый Сапрыкаў, Аляксандр Гарбачоў, так і маладзейшыя шахматысты. У большасці сваёй усе яны выхаванцы майстара гульні і цудоўнага чалавека Аляксея Смірнова. Аляксей Цярэнцьевіч доўгі час кіраваў шахматным гуртком у доме піянераў. Адным з першых яго выхаванцаў і быў Сяргей Валодзькін, а адным з апошніх – Юрый Чувахоў. Гэтыя хлопцы, а яшчэ Аляксандр Садоўскі, Антон Дрокін, Вячаслаў Жытковіч, Сцяпан Барсегян, Леанід Рундзя не здраджваюць свайму захапленню і сёння. Многія гуляюць у шахматы з дапамогай камп’ютара, але, на думку Валодзькіна, такі спосаб ні ў якай меры не можа замяніць гульню з жывым чалавекам і ў рэальны час.